बर्थडे पार्टी का विवादित अंदाज वायरल, जापान में समुराई के लिए शुरू हुआ था रिवाज
अमेरिकी रैपर और सिंगर कान्ये वेस्ट ने अपने 46वां जन्मदिन पर एक पार्टी रखी। कान्ये की बर्थडे पार्टी में मेहमानों को एक न्यूड महिला के ऊपर डिश परोसी गई।
अमेरिकी रैपर और सिंगर कान्ये वेस्ट ने हाल ही में अपना 46वां जन्मदिन मनाया है। बर्थडे सेलिब्रेशन के लिए उन्होंने लॉस एंजिल्स में एक शानदार पार्टी रखी। लेकिन सेलिब्रेशन के नाम पर उन्होंने कुछ ऐसा किया, जिसके बाद इंटरनेट पर बवाल मच गया। दरअसल, कान्ये की बर्थडे पार्टी में मेहमानों को एक न्यूड महिला के ऊपर डिश परोसी गई।
कान्ये की बेटी ने भी खाई महिला की बॉडी से डिश
कान्ये के बर्थडे पार्टी के कई अलग-अलग वीडियो इंटरनेट पर वायरल हैं। उन वीडियो में एक महिला बिकिनी और हील्स पहने मेज पर लेट दिख रही है। उसके शरीर के अलग-अलग हिस्सों में सुशी की प्लेट रखी गई हैं। पार्टी के मेहमान उन प्लेट्स से सुशी उठाकर खाते दिख रहे हैं। पार्टी में कान्ये की दूसरी पत्नी बिआंका सेंसरी नौ साल की बेटी नॉर्थ वेस्ट के साथ मौजूद हैं। नॉर्थ कान्ये और किम कार्दशियां की बेटी है। यूजर्स को ये भी बुरा लगा कि कान्ये ने बेटी के सामने ऐसी पार्टी रखी। यही नहीं, नॉर्थ बिआंका को प्लेट से सुशी उठाकर खाने के लिए देती हैं।
'न्योताइमोरी' यानी न्यूड मॉडल पर खाना परोसने की जापानी प्रैक्टिस
न्यूड महिला पर खाना परोसने के इस जापानी तरीके को 'न्योताइमोरी' (Nyotaimori) कहा जाता है। इसे ‘बॉडी सुशी’ भी कहा जाता है।
न्योताइमोरी शब्द का मतलब महिला शरीर का प्रदर्शन होता है। इस तरीके से खाना परोसने को इरोटिक यानी कामुक एंटरटेनमेंट का एक रूप माना जाता है। दुनिया के कई शहरों में प्राइवेट पार्टियों में मेहमानों के एंटरटेनमेंट के लिए इसका आयोजन किया जाता है।
समुराई योद्धाओं के मनोरंजन के लिए हुई इसकी शुरुआत
'न्योताइमोरी' की शुरुआत का जिक्र ईडो पीरियड के दौरान युकाकू में किए गए वाकमेज़ेक फूड प्ले में मिलता है। जहां सेक्स वर्कर के प्यूबिक एरिया में जूस परोसा गया था। यह भी माना जाता है कि सुमराई काल में धार्मिक अनुष्ठानों के लिए इसका इस्तेमाल होने लगा था। कुछ लोग अनुमान लगाते हैं कि समुराई योद्धाओं के स्वागत में होने वाली असाधारण दावतों के आयोजन में ‘गीशा’ लोगों के मनोरंजन के लिए अपने शरीर पर भोजन परोसती थीं। ‘गीशा’ जापान में फीमेल आर्टिस्ट को कहा जाता है, जो पार्टियों में नाचने-गाने का काम करती थीं। वही, कुछ लोग मानते हैं कि खाने की यह प्रथा पवित्रता से जुड़ी है, जिसके जरिए धार्मिक कार्यक्रमों में भगवान को भोजन अर्पित किया जाता है।
चॉपस्टिक या हाथ से खाना खा सकते हैं, लेकिन मॉडल से बात नहीं कर सकते
ट्रेडिशनल 'न्योताइमोरी' के कुछ नियम-कायदे बनाए गए हैं। जैसे कि टेबल पर लेटी मॉडल से कोई गेस्ट बात नहीं कर सकता और न ही मॉडल किसी से बात करेगी। मेहमान मॉडल के शरीर से खाना लेने के लिए चॉपस्टिक या सीधे अपने हाथों का इस्तेमाल कर सकते हैं। 'न्योताइमोरी' का आनंद बढ़ाने के लिए ट्रेडिशनल संगीत, सजावट और ड्रिंक्स को भी शामिल किया जाता है।
महिलाओं के शरीर के ऐसे इस्तेमाल का हुआ विरोध
न्योताइमोरी को काफी आलोचना और विवाद का सामना करना पड़ा है। विरोध की मुख्य वजह है कि इसमें कुछ मेहमानों के लिए महिलाओं के शरीर का प्रदर्शन किया जाता है। इस जापानी प्रैक्टिस को दुनिया भर में काफी क्रिटिसाइज किया गया। कई देशों ने अपने यहां इस तरह से खाना परोसने पर बैन लगा रखा है। साल 2005 में चीन ने भी इसे बैन कर दिया। इस प्रथा को लेकर सहमति, शोषण, जेंडर इक्वलिटी, महिलाओं को उपभोग की वस्तु के रूप में दिखाए जाने जैसे कई सवाल उठाए गए। इसके बाद बॉडी आर्ट और फूड प्रेजटेंशन के कई दूसरे तरीके भी सामने आए, जो क्रिएटिविटी के साथ रिस्पेक्ट और डिग्ननिटी पर जोर देते हैं।
खबर से जुड़े पोल पर अपनी राय देते चलिए... 
‘नानताईमोरी’ यानी पुरुषों के शरीर में खाना परोसने का रिवाज
महिलाओं के शरीर पर खाना परोसने की पुरुषों के शरीर पर खाना परोसने की भी प्रथा है। इसे ‘नानताईमोरी’ या ‘नानाशोकू’ कहते हैं। जहां सुशी को एक न्यूड आदमी के शरीर पर परोसा जाता है। इन रीति-रिवाजों की शुरुआत जापान में हुई थी लेकिन मानव शरीर को वस्तु की तरह दिखाने के कारण इस पर अक्सर विवाद होता है।
यह ध्यान रखना भी महत्वपूर्ण है कि कई संस्कृतियों में ऐसे रीति-रिवाजों को व्यापक रूप से स्वीकारा नहीं जाता या इनका चलन नहीं है। इनके अलावा भी फूड और ह्यूमन बॉडी को लेकर जापान समेत कई देशों में ऐसे रिवाज हैं जो आज अजीबोगरीब लग सकते हैं।
याकेई-मेशी में गर्म कोयला शरीर में रखकर पकाते हैं खाना
यह एक रिवाज है जहां गर्म कोयले या गर्म पत्थरों को किसी व्यक्ति के शरीर पर रखा जाता है। आम तौर पर उसके पेट या पीठ पर। उसके बाद सब्जियां, मांस, या पत्तियों में लिपटे मछली जैसा खाना पकाया जाता है। पत्थरों या कोयले से निकलने वाली गर्मी से खाना धीरे-धीरे पकता है, जिससे खाने वाले को अनोखा अनुभव मिलता है।
गर्म खाने के बर्तन से मसाज का तरीका ‘शाबू-शाबू मसाज’
यह तरीका खाने के साथ ही मसाज से भी जुड़ा है। इसमें मेहमान को शाबू-शाबू यानी गर्म खाने के बर्तन के मसाज का आनंद मिलता है। खाना बनते ही बर्तन में डाला जाता है और इंसान के शरीर पर रखा जाता है। उसके बाद मसाज थेरेपिस्ट व्यक्ति को आरामदेह मालिश देता है।
‘बॉडी शॉट्स’ यानी पेट पर गिराकर टकीला और वोदका पीने का चलन
यह एक कैजुअल खेले जाने वाला एक रिवाज है। जहां अक्सर शराब के शॉट्स किसी के शरीर, आमतौर पर पेट या छाती पर डाले जाते हैं, और फिर सीधे उस व्यक्ति के शरीर से उसे पिया जाता है। हालांकि जापान में मौजूदा समय में न तो इसे स्वीकार किया जाता है और न ही प्रैक्टिस में है। हालांकि कुछ जगहों पर यह अब भी चलन में है।